CELEX: 62017TN0154
Language: et
Date: 2017-03-09 00:00:00
Title: Kohtuasi T-154/17: 9. märtsil 2017 esitatud hagi – Deichmann versus komisjon

24.4.2017   
            
            
               ET
            
            
               Euroopa Liidu Teataja
            
            
               C 129/36
            
         9. märtsil 2017 esitatud hagi – Deichmann versus komisjon
   (Kohtuasi T-154/17)
   (2017/C 129/55)
   Kohtumenetluse keel: hollandi
   
      Pooled
   
   
      Hageja: Deichmann SE (Essen, Saksamaa) (esindajad: advokaadid A. Willems, S. De Knop ja M. Meulenbelt)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 14. detsembri 2016. aasta rakendusmäärus (EL) 2016/2257, millega kehtestatakse uuesti lõplik dumpinguvastane tollimaks ja nõutakse lõplikult sisse ajutine tollimaks nahast pealsetega jalatsite impordi suhtes, mis on pärit Hiina Rahvavabariigist ja mida toodavad äriühingud Chengdu Sunshine Shoes Co. Ltd., Foshan Nanhai Shyang Yuu Footwear Ltd. ja Fujian Sunshine Footwear Co. Ltd., ning täidetakse Euroopa Kohtu otsust liidetud kohtuasjades C-659/13 ja C-34/14;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et rikutud on ELL artikli 5 lõikeid 1 ja 2, kuna vaidlustatud määrusel puudub õiguslik alus. Teise võimalusena väidab hageja, et komisjonil puudus vaidlustatud määruse andmise pädevus.
            
         
               2.
            
            
               Teine väide, et rikutud on ELTL artiklit 266, kuna ei võetud 4. veebruari 2016. aasta kohtuotsuse C&J Clark International (C-659/13 ja C-34/14, EU:C:2016:74) täitmiseks vajalikke meetmeid.
            
         
               3.
            
            
               Kolmas väide, et rikutud on määruse (EL) 2016/1036 (1) artikli 1 lõiget 1 ja artikli 10 lõiget 1 ning õiguskindluse põhimõtet, sest dumpinguvastane tollimaks kehtestati kingade importi suhtes, mis toimus määruste nr 1472/2006 (2) ja nr 1294/2009 (3) kehtimise ajal.
            
         
               4.
            
            
               Neljas väide, et rikutud on määruse (EL) 2016/1036 artiklit 21, kuna dumpinguvastane tollimaks kehtestati, ilma et uuesti oleks hinnatud liidu huve. Hageja arvates oleks aga ilmselgelt väär otsustada, et dumpinguvastase tollimaksu kehtestamine oli liidu huvides.
            
         
               5.
            
            
               Viies väide, et rikutud on ELL artikli 5 lõikeid 1 ja 4, sest antud on õigusakt, mis läheb eesmärgi saavutamiseks vajalikust kaugemale.
            
         
      (1)  Euroopa Parlamendi ja nõukogu 8. juuni 2016. aasta määrus kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).
   
      (2)  Nõukogu 5. oktoobri 2006. aasta määrus (EÜ) nr 1472/2006, millega kehtestatakse teatavate Hiina Rahvavabariigist ja Vietnamist pärit nahast pealsetega jalatsite impordi suhtes lõplik dumpinguvastane tollimaks ning millega nõutakse lõplikult sisse kõnealuse impordi suhtes kehtestatud ajutine tollimaks (ELT 2006, L 275, lk 1).
   
      (3)  Nõukogu 22. detsembri 2009. aasta rakendusmäärus (EL) nr 1294/2009, millega pärast määruse (EÜ) nr 384/96 artikli 11 lõike 2 kohast aegumise läbivaatamist kehtestatakse teatavate Vietnamist ja Hiina Rahvavabariigist pärit nahast pealsetega jalatsite impordi suhtes lõplik dumpinguvastane tollimaks, mida laiendatakse Aomeni erihalduspiirkonnast lähetatud teatavate nahast pealsetega jalatsite impordi suhtes, olenemata sellest, kas need on deklareeritud Aomeni erihalduspiirkonnast pärinevatena või mitte (ELT 2009, L 352, lk 1).